Kombe la Dunia la FIFA 2022

Kombe la Dunia la FIFA 2022 (kwa Kiarabu :كَأسُ اَلعَالَمِ] 2022,  Gulf Arabic: كَاسُ اَلعَالَمِ ٢٠٢٢) ni michuano ya 22 ya Kombe la Dunia la FIFA inayohusisha timu za taifa za wanaume kutoka mataifa mbalimbali katika mchezo wa soka. Michuano hii inashirikisha timu za wanaume kutoka nchi mbalimbali duniani ambazo ni wanachama wa FIFA na hufanyika mara moja kila baada ya miaka minne. Michuano hii imepangwa kufanyika Qatar kuanzia 20 Novemba hadi 18 Desemba 2022.

Hili litakuwa Kombe la Dunia la kwanza kufanyika katika nchi za Kiarabu na litakuwa Kombe la Dunia la pili kufanyika katika bara la Asia baada ya mashindano ya 2002 kufanyika nchini Korea Kusini na Japani. Mashindano haya yatakuwa ya mwisho yakihusisha jumla ya timu 32. 

Ufikapo mwaka 2026 kutakuwa na ongezeko la jumla ya timu 48. Mabingwa wa Kombe la Dunia mwaka 2018 ilikuwa timu ya taifa ya Ufaransa.  Kutokana na  majira ya joto nchini Qatar, Kombe hili la Dunia litafanyika kuanzia 20 Novemba hadi 18 Desemba 2022, na kufanya kuwa mashindano ya kwanza kutokufanyika katikati ya mwaka kati ya mwezi  Mei, Juni, au Julai.

Timu zilizofuzu
Kufikia tarehe 31 Machi 2022, mataifa 29 yamefuzu kucheza kombe la dunia 2022 ikiwa ni pamoja na mataifa 22 yaliyoshiriki katika mashindano yaliyopita ya mwaka 2018. Qatar ni timu pekee inayocheza mechi yake ya kwanza katika Kombe la Dunia la FIFA, na kuwa wenyeji wa kwanza kucheza mashindano hayo tangu nchini Italia mwaka 1934. 

Mabingwa mara nne wa Ulaya na washindi wa UEFA Euro 2020, Italia, walishindwa kufuzu kwa mara ya pili mfululizo katika Kombe la Dunia kwa mara ya kwanza katika historia yao, walipopoteza nusu fainali za kufuzu dhidi ya Masedonia Kaskazini.

Waamuzi wa michezo (marefa)
Tarehe 19 Mei 2022, FIFA ilitangaza orodha ya marefa 36, na marefa wasaidizi 69 na marefa 24 wasaidizi wa video (VAR) katika mashindano hayo. Kati ya Waamuzi 36 FIFA ilipanga waamuzi wawili wawili kutoka katika mataifa mbalimbali yakiwemo Argentina, Brazil, Uingereza na Ufaransa. Kwa mara ya kwanza waamuzi wanawake watachezesha baadhi ya mechi katika mashindano hayo.

Stéphanie Frappart kutoka nchini Ufaransa, Rwanda Salima Mukansanga na Yoshimi Yamashita kutoka Japani walikuwa marefa wa kike wa kwanza kuteuliwa kushiriki katika Kombe la Dunia la fifa kwa wanaume mwaka 2022 na wataungana na wanawake watatu ambao ni wasaidizi wa marefa.

Viwanja
Mapendekezo matano ya kwanza ya Kombe la Dunia yalipendekezwa mwanzoni mwa Machi 2010. Nchi hiyo inadhamiria viwanja hivyo kuakisi masuala ya kihistoria na kiutamaduni ya Qatar, itakayozingatia vigezo na masharti yafuatayo: urithi, faraja, ufikiaji, na uendelevu. Viwanja hivyo vitawekewa mfumo wa utoaji baridi ambao unalenga kupunguza joto ndani ya uwanja hadi 20 °C (36 °F), lakini bado haijafahamika kama hatua hii itafanya kazi kwenye viwanja vilivyo wazi. Miradi yote mitano ya uwanja iliyozinduliwa imeundwa na mbunifu wa nchini Ujerumani,Albert Speer na washirika wengine. Uwanja wa Al Bayt utakuwa uwanja wa pekee wa ndani wa nane kutumika.

Ripoti iliyotolewa tarehe 9 Desemba 2010 ilimnukuu Rais wa FIFA Sepp Blatter akisema kwamba mataifa mengine yanaweza kuwa mwenyeji wa mechi wakati wa Kombe la Dunia. Hata hivyo, hakuna nchi maalum zilizopewa jina kwenye ripoti hiyo. Blatter aliongeza kwa kusema kwamba uamuzi wowote lazima uchukuliwe na Qatar kwanza na kisha kupitishwa na kamati tendaji ya FIFA.

Kwa mujibu wa taarifa iliyotolewa Aprili 2013 na Merrill Lynch, kitengo cha uwekezaji wa benki ya Amerika, waandaaji wa Qatar wameomba FIFA kupitisha idadi ndogo ya viwanja kwa sababu ya gharama kuongezeka.

Ingawa, kufikia Aprili 2017, FIFA ilikuwa bado haijakamilisha idadi ya viwanja ambavyo Qatar ingefikia katika kipindi cha miaka mitano, Kamati Kuu ya Uwasilishaji na Urithi ya Qatar ilisema ilitarajia kuwa kutakuwa na vituo nane ndani na karibu na Doha (isipokuwa Al Khor).

Mnamo Januari 2019, Infantino alisema kuwa FIFA ilikuwa inachunguza uwezekano wa kuwa na nchi jirani za mwenyeji wa mechi wakati wa mashindano, ili kupunguza mvutano wa kisiasa.

Uwanja wa 974, ambao zamani ulijulikana kama Ras Abu Aboud, ni uwanja wa saba wa Kombe la Dunia la FIFA 2022 kukamilika. Jina lake linatokana na idadi ya makontena ya meli yaliyotumiwa katika ujenzi wake. Uwanja 974 utatumika kuchezea mechi saba wakati wa michuano ya kombe la dunia.

Ratiba
Ratiba ya mechi ilithibitishwa na FIFA tarehe 15 Julai 2020. Mechi pekee ya kwanza katika hatua ya makundi itachezwa siku ya ufunguzi kati ya wenyeji Qatar dhidi ya  Ekuador, itachezwa tarehe 21 Novemba 2022 kwenye uwanja wa Al Bayt. Na mechi nne zitakua zikichezwa kila siku katika nyakati tofauti tofauti. Na fainali itachezwa tarehe 18 Desemba 2022 kwenye Uwanja wa Iconic wa Lusail.

Matumizi ya Uwanja Kwenye Hatua ya Makundi
Kundi A, B, E na F watatumia Uwanja wa Al Bayt, Uwanja wa Kimataifa wa Khalifa, Uwanja wa Al Thumama pamoja na Uwanja wa Ahmad bin Ali.

Kundi C, D, G na H watatumia Uwanja wa Iconic wa Lusail, Uwanja wa 974, Uwanja wa Michezo wa Education City pamoja na Uwanja wa Al Janoub.

FIFA ilipanga hatua ya makundi tarehe 1 Aprili 2022.

Matokeo ya makundi
Washindi wawili wa kila kundi wanaendelea na hatua inayofuata (rangi ya kijani kibichi).

Kundi A

Kundi B

Kundi  C

Kundi  D

Kundi E

Kundi  F

Kundi  G

Kundi  H

Michezo ya ngazi za fainali mwaka 2022

Marejeo

Mpira wa Miguu
Qatar